b'\n_START_ARTICLE_\nDzong Gasa\n_START_SECTION_\nZgodovina\n_START_PARAGRAPH_\nDzong Gasa je dal v 17. stoletju, pred letom 1648, zgraditi Tenzin Drukdra, ki je bil drugi butanski vladarjev namestnik (Druk Desi) in sicer na mestu, ki ga je v 13.stoletju izbral za meditacije Drubthob Terkungpa, ki naj bi bil kova\xc4\x8d. Gornja dolina re\xc4\x8dice Mo \xc4\x8chu je znana po kova\xc5\xa1tvu. Dzong je bil zgrajen za za\xc5\xa1\xc4\x8dito meje pred Tibetansko invazijo oziroma zaradi varovanja meje s Tibetom. Iz treh opazovalnih stolpov (Ta Dzongov), ki so slu\xc5\xbeili kot garnizon, so nadzorovali poti iz Lingzhi na severozahodu in iz Laya na severovzhodu in sicer skozi ozke odprtine narejene za opazovanje. Trdnjava je imenovana tudi kot Ta\xc5\xa1i Tongm\xc3\xb6n Dzong.  Dzong je dogradil in raz\xc5\xa1iril \xc4\x8detrti Desi Gyalse Tenzin Rabgye._NEWLINE_V za\xc4\x8detku januarja 2008 je dzong Gasa mo\xc4\x8dno po\xc5\xa1kodoval po\xc5\xbear. Od 2012 v kraj Gasa vodi tudi avtobusna linija iz mesta Punakha.\n_START_SECTION_\nArhitektonske zna\xc4\x8dilnosti\n_START_PARAGRAPH_\nDzong Gasa ima okroglo obliko s tremi opazovalnimi stolpi Ta Dzongi, kar dokazuje, da gre za obrambno trdnjavo. Od opazovalnih stolpov so sedaj ostale le \xc5\xa1e ru\xc5\xa1evine. Trinadstropni grajski stolp (utse) (ali bergfrid) je zgrajen nad podzemno jamo, kjer naj bi meditiral Terkhungpa. Tempelj Kazhimai Llahang stoji levo od jame,  v njem so trije kipi Bude ter \xc5\xa1abdrunga Ngavanga Namgjala in guruja Rinpo\xc4\x8deja. V dzongu je posebna soba, kjer se je zadr\xc5\xbeeval \xc5\xa1abdrung, kadar je obiskal dzong. Administrativni prostori regije (dzongkhag) in sede\xc5\xbe guvernerja Gasa (dzongpona) je pod meditacijsko votlino.'